**„Nacrt“**

Broj: 16-03-02-3-1723/24

Istočno Sarajevo, 21.3.2024. godine

**SREDNJOROČNI PLAN RADA**

DRŽAVNE AGENCIJE ZA ISTRAGE I ZAŠTITU

ZA PERIOD 2025-2027. GODINE

Mart 2024. godine

**S A D R Ž A J**

1. Poglavlje 1: Strateški okvir 3

2. Poglavlje 2: Vizija i misija institucije 4

3. Poglavlje 3: Učesnici i partneri 4

4. Poglavlje 4: Osnovna programska opredjeljenja 6

5. Poglavlje 5: Resursi i kapaciteti potrebni za postizanje ciljeva 6

6. Poglavlje 6: Okvir za praćenje provođenja plana i evaluaciju   
 rezultata 7

7. Prilog 3: Akcioni plan Srednjoročnog plana rada   
 Državne agencije za istrage i zaštitu 8

8. Pregled zakona, drugih propisa i razvojno-investicionih   
 projekata/programa predviđenih Srednjoročnim planom rada  
 Državne agencije za istrage i zaštitu 10

**Poglavlje 1: Strateški okvir**

Strateški okvir za izradu Srednjoročnog plana rada Državne agencije za istrage i zaštitu (u daljnjem tekstu: SIPA) za period 2025-2027. godine čine Strateški okvir BiH i sljedeći zakonski i strateški dokumenti:

1. Zakon o Državnoj agenciji za istrage i zaštitu;
2. Zakon o policijskim službenicima Bosne i Hercegovine;
3. Zakon o krivičnom postupku Bosne i Hercegovine;
4. Krivični zakon Bosne i Hercegovine;
5. Zakon o sprečavanju pranja novca i finansiranja terorističkih aktivnosti;
6. Zakon o zaštiti svjedoka pod prijetnjom i ugroženih svjedoka;
7. Zakon o programu zaštite svjedoka u Bosni i Hercegovini;
8. Zakon o ravnopravnosti spolova;
9. Zakon o zabrani diskriminacije;
10. Reformska agenda za BiH za period;
11. Strateški plana Ministarstva sigurnosti Bosne i Hercegovine;
12. Dokument Evropske komisije Strategija proširenja i ključni izazovi;
13. Obavezе koje proističu iz Mape puta za liberalizaciju viznog režima sa Evropskom unijom, a odnose se na SIPA-u;
14. Strategijа Bosne i Hercegovine za prevenciju i borbu protiv terorizma;
15. Strategijа za borbu protiv organiziranog kriminala u Bosni i Hercegovini;
16. Strategija za borbu protiv korupcije;
17. Strategija za sprečavanje pranja novca i finansiranja terorističkih aktivnosti u Bosni i Hercegovini;
18. Državna strategija nadzora nad opojnim drogama, sprečavanja i suzbijanja zloupotrebe opojnih droga u Bosni i Hercegovini;
19. Strategija suprotstavljanja trgovini ljudima u Bosni i Hercegovini;
20. Revidirana državna strategija za rad na predmetima ratnih zločina;
21. Strategija u oblasti migracija i azila;
22. Strategija za kontrolu malog oružja i lakog naoružanja u Bosni i Hercegovini;
23. Realizacijа aktivnosti koje proizilaze iz Zakona o primjeni određenih privremenih mjera radi efikasnog provođenja mandata Međunarodnog krivičnog suda za bivšu Jugoslaviju, te drugih međunarodnih restriktivnih mjera.

Na osnovu pobrojanih strateških i zakonskih dokumenata utvrđeni su:

**Strateški cilj:** TRANSPARENTAN, EFIKASAN I ODGOVORAN JAVNI SEKTOR

**Prioritet:**  OJAČATI VLADAVINU PRAVA, SIGURNOST I OSNOVNA PRAVA

**MANDAT DRŽAVNE AGENCIJE ZA ISTRAGE I ZAŠTITU**

|  |
| --- |
| 1. Sprečavanje, otkrivanje i istraga krivičnih djela iz nadležnosti Suda Bosne i Hercegovine, a posebno: organiziranog kriminala, terorizma, ratnih zločina, trgovine ljudima i drugih krivičnih djela protiv čovječnosti i vrijednosti zaštićenih međunarodnim pravom, te teškog finansijskog kriminala; 2. Prikupljanje obavještenja i podataka o krivičnim djelima iz nadležnosti Suda Bosne i Hercegovine, te praćenje i analiza sigurnosne situacije i pojava koje pogoduju nastanku i razvoju kriminala; 3. Pružanje pomoći Sudu Bosne i Hercegovine i Tužilaštvu Bosne i Hercegovine u prikupljanju obavještenja, te izvršavanje naloga Suda i glavnog tužioca BiH; 4. Zaštita svjedoka; 5. Provođenje međunarodnih sporazuma o policijskoj saradnji i drugih međunarodnih instrumenata u njenoj nadležnosti; 6. Kriminalistička ekspertiza; 7. Ostali poslovi propisani zakonom i drugim propisom. |

**Poglavlje 2: Vizija i misija institucije**

**2.1. IZJAVA O VIZIJI DRŽAVNE AGENCIJE ZA ISTRAGE I ZAŠTITU**

|  |
| --- |
| **Uspostavljen sigurnosni sistem u kojem se građani osjećaju slobodno, sigurno i zaštićeno.** |

**2.2. IZJAVA O MISIJI DRŽAVNE AGENCIJE ZA ISTRAGE I ZAŠTITU**

|  |
| --- |
| **Misija Državne agencije za istrage i zaštitu je sprečavanje, otkrivanje i istraga najtežih krivičnih djela iz nadležnosti Suda Bosne i Hercegovine, međuagencijska, međunarodna i saradnja sa ostalim subjektima radi efikasnije zaštite svih građana BiH i unapređenja njihovog osjećaja sigurnosti i povjerenja u sigurnosni sistem.** |

**Poglavlje 3: Učesnici i partneri**

Glavni partneri Državne agencije za istrage i zaštitu u provođenju zakonom utvrđenih nadležnosti, koje su opisane Mandatom institucije, su:

1. Ministarstvo sigurnosti Bosne i Hercegovine;
2. Tužilaštvo Bosne i Hercegovine;
3. Sud Bosne i Hercegovine;
4. Tužilaštva i sudovi nižih nivoa vlasti;
5. Obavještajno-sigurnosna agencija Bosne i Hercegovine;
6. Direkcija za koordinaciju policijskih tijela Bosne i Hercegovine;
7. Granična policija Bosne i Hercegovine;
8. Uprava za indirektno oporezivanje Bosne i Hercegovine;
9. Služba za poslove sa strancima;
10. Agencija za policijsku podršku Bosne i Hercegovine;
11. Agencija za forenzička ispitivanja i vještačenja;
12. Agencija za školovanje i stručno usavršavanje kadrova;
13. Ministarstvo unutrašnjih poslova Republike Srpske;
14. Federalno ministarstvo unutrašnjih poslova;
15. Policija Brčko distrikta BiH;
16. Kantonalni MUP-ovi;
17. Agencija za prevenciju korupcije i koordinaciju borbe protiv korupcije;
18. Ostala nadležna tijela;
19. Obveznici u skladu sa Zakonom o sprečavanju pranja novca i finansiranju terorističkih aktivnosti
20. Građani Bosne i Hercegovine.

**Analiza okruženja**

|  |  |  |
| --- | --- | --- |
|  | **Analiza SNAGA Državne agencije za istrage i zaštitu** | **Analiza SLABOSTI Državne agencije za istrage i zaštitu** |
| **Resursi** | * + - 1. Visok stepen popunjenosti potrebnim kadrovima;       2. Osigurani stabilni izvori finansiranja za realizaciju utvrđenih zadataka;       3. Kontinuiran napredak u izgradnji kapaciteta stručnog kadra;       4. Osiguran visok nivo materijalno-tehničke opremljenosti. | 1. Ograničavanje eksternog popunjavanja kvalitetnim policijskim kadrovima (zakonska ograničenja); 2. Odlazak iskusnih kadrova u mirovinu ili u druge institucije. |
| **Organizacija** | 1. Kvalitetna organizacija rada u okviru osnovnih organizacionih jedinica SIPA-e; 2. Kontinuirana saradnja sa tužilaštvima u BiH; 3. Uspostavljen visok nivo saradnje sa Ministarstvom sigurnosti Bosne i Hercegovine i policijskim organima u BiH; 4. Uspostavljena dobra saradnja sa policijama u regionu i šire u radu na predmetima iz oblasti kriminala u nadležnosti SIPA-e; 5. Uspostavljena dobra saradnja sa međunarodnim organizacijama i ambasadama stranih zemalja u BiH koje pružaju materijalnu i drugu podršku radu SIPA-e. | 1. Nedonošenje novog Zakona o Državnoj  agenciji za istrage i zaštitu;  2. Nedonošenje novog Pravilnika o unutarnjoj  organizaciji Državne agencije za istrage i  zaštitu;  3. Nedonošenje novog Zakona o policijskim  službenicima BiH. |
| **Rezultati rada** | 1. Veliki broj provedenih istraga koje su rezultirale podnošenjem izvještaja o postojanju osnova sumnje o počinjenom krivičnom djelu tužilaštvima u BiH; 2. Maksimalno poštivanje zakonitosti u radu, što potvrđuje veoma mali broj pritužbi fizičkih i pravnih lica u predmetima koje SIPA istražuje; 3. Dobra percepcija rada SIPA-e u javnosti i veliko povjerenje građana u njen rad. | 1. Slučajevi da dva ili više policijskih tijela vode istrage na istim predmetima; 2. Dug period od podnošenja izvještaja o postojanju osnova sumnje o počinjenju krivičnog djela do tužilačke odluke. |

|  |  |  |
| --- | --- | --- |
|  | **Analiza PRILIKA Državne agencije za istrage i zaštitu** | **Analiza PRIJETNJI Državne agencije za istrage i zaštitu** |
| **Političke** | 1. Podrška zakonodavne i izvršne vlasti radu SIPA-e; 2. Podrška međunarodnih faktora; 3. Proces pridruživanja EU. | 1. Terorizam kao globalna sigurnosna prijetnja; 2. Migrantska kriza; 3. Težak socijalno-ekonomski položaj većine stanovništva BiH; 4. Visok stepen korupcije u društvu; 5. Neadekvatan zakonski odgovor na opasnosti od cyber kriminala. |
| **Ekonomske** | 1. Redovno finansiranje kroz budžet; 2. Podrška međunarodnih organizacija i ambasada stranih zemalja u BiH u opremanju; 3. Uključenost u IPA programe. | * + - 1. Budžetska ograničenja za materijalno-tehničko opremanje;       2. Budžetska ograničenja za popunjavanje radnih mjesta u SIPA-i. |
| **Socijalne i društvene** | 1. Dobra saradnja sa institucijama; 2. Visok nivo saradnje i podrške građana i građanskih udruženja; 3. Podrška javnosti i medija. | 1. Težak socijalno-ekonomski položaj većine stanovništva u BiH kao uzrok pojave devijantnih ponašanja u društvu; 2. Nepovjerenje građana u pravosudni sistem; 3. Nedovršen proces povratka izbjeglih osoba i sporo rješavanje predmeta ratnih zločina; 4. Migrantska kriza. |
| **Tehnološke** | 1. Sporazum o uspostavljanju sistema elektronske razmjene podataka i evidencija policijskih tijela i tužilaštava; 2. Uspostavljanje Nacionalne/zajedničke kontakt tačke za saradnju sa EUROPOL-om; 3. Uspostavljanje Agencije za forenzička ispitivanja i vještačenja. | 1. Ograničenja u primjeni Sporazuma o uspostavljanju sistema elektronske razmjene podataka i evidencija policijskih tijela i tužilaštava; 2. Nepostojanje sredstava za obnavljanje IT resursa, naročito u području primjene posebnih istražnih radnji; 3. Cyber kriminal. |
| **Pravne** | 1. Usklađivanje zakonske i podzakonske regulative kao zahtjev u procesu pridruživanja EU; 2. Strukturalni dijalog o reformi pravosuđa u BiH. | 1. Dug proces donošenja zakonskih i podzakonskih akata; 2. Dužina trajanja postupaka pred pravosudnim organima; 3. Neefikasnost u dovođenju predmeta do pravosnažnih osuđujućih presuda; 4. Blaga kaznena politika prema izvršiocima krivičnih djela, posebno u odnosu na povratnike u vršenju krivičnih djela. |

**Poglavlje 4: Osnovna programska opredjeljenja**

Na osnovu utvrđenog strateškog okvira, zakonom utvrđenog mandata i izazova okruženja u periodu za koji se donosi Srednjoročni plan rada Državne agencije za istrage i zaštitu, definirani su srednjoročni cilj, specifični ciljevi, programi i projekti za njihovo ostvarenje.

**KONSOLIDIRANI SREDNJOROČNI CILJ**

|  |
| --- |
| **Unapređenje sigurnosnog sektora sa aspekta odgovornosti i efikasnosti** |

**SPECIFIČNI CILJEVI DRŽAVNE AGENCIJE ZA ISTRAGE I ZAŠTITU**

|  |
| --- |
| **Specifični cilj 1. Unapređenje sistema istraga krivičnih djela, prikupljanja obavještenja i  podataka o krivičnim djelima i zaštite svjedoka u postupcima pred  Sudom Bosne i Hercegovine** |

**Poglavlje 5: Resursi i kapaciteti potrebni za postizanje ciljeva**

Predviđa se da će u planskom periodu 2025-2027. godine izvor za finansiranje projekata za postizanje ciljeva biti Budžet institucija Bosne i Hercegovine i međunarodnih obaveza Bosne i Hercegovine u ukupnom iznosu od 139.714.000,00 КМ.

Državna agencija za istrage i zaštitu krajem 2014. godine donijela je Pravilnik o unutrašnjoj organizaciji, kojim je prilagođena unutrašnja struktura Agencije dostignutom stepenu razvoja i bezbjednosnim izazovima sa kojima se suočava. Novi prijedlog Zakona o Državnoj agenciji za istrage i zaštitu je 2017. godine od strane Vijeća ministara Bosne i Hercegovine upućen u parlamentarnu proceduru i još uvijek nije usvojen. U toku su aktivnosti na izmjeni Pravilnika o unutrašnjoj organizaciji Državne agencije za istrage i zaštitu, koji će doprinijeti daljem organizacionom usklađivanju i kadrovskom jačanju kapaciteta potrebnih za izvršenje plana.

Raditi na jačanju kapaciteta za borbu protiv finansijskog kriminala i korupcije, sa posebnom pažnjom na procesuiranju predmeta korupcije na visokom nivou, kroz jačanje organizacione strukture i stručne osposobljenosti kadrova, a sve u cilju kako bi kapaciteti Agencije bili optimalni za rad na predmetima finansijskog kriminala i korupcije i pratili kapacitete tužilaštava.

**Poglavlje 6: Okvir za praćenje provođenja plana i evaluaciju  
 rezultata**

Svi pokazatelji za praćenje realizacije plana dati su uz specifične ciljeve, programe i projekte (Prilog 3). Oni predstavljaju standardne pokazatelje rezultata rada policijskog organa, kakav je i Državna agencija za istrage i zaštitu, prate se kontinuirano u toku godine i na osnovu njih se vrši ocjena uspješnosti u radu i procjena budućih rezultata rada.

Vrijednosti pokazatelja utvrđene su na osnovu višegodišnjeg prosjeka, uočenih trendova rasta, analize budućih trendova u razvoju kriminala iz nadležnosti Agencije na području BiH, analize mogućnosti angažiranja dodatnih kadrovskih kapaciteta i mogućnosti permanentnog usavršavanja i specijalizacije kompletnog kadrovskog potencijala, analize budućih trendova tehnološkog i tehničkog razvoja sredstava koja se koriste u borbi protiv sofisticiranih vrsta kriminala i mogućnosti njihove nabavke i obnavljanja postojećih sredstava.

Sve informacije o pokazateljima sadržane su u izvještajima o radu Državne agencije za istrage i zaštitu, koji se sačinjavaju na mjesečnom, kvartalnom i godišnjem nivou.









DIREKTOR

GLAVNI GENERALNI INSPEKTOR POLICIJE

Darko Ćulum